CELEX: 62011CJ0297
Jäsenyysvelvoitteiden noudattamatta jättäminen
Direktiivi 2000/60/EY
Unionin vesipolitiikka
Vesipiirin hoitosuunnitelmat
Julkaiseminen
Kansalaisille tiedottaminen ja heidän kuulemisensa
Komissiolle ilmoittamatta jättäminen

Jäsenyysvelvoitteiden noudattamatta jättäminen – Yhteisön vesipolitiikan puitteista 23.10.2000 annetun Euroopan parlamentin
ja neuvoston direktiivin 2000/60/EY (EYVL L 327, s. 1) 13 artiklan 1, 2 ja 6 kohdan, 14 artiklan 1 kohdan c alakohdan ja 15
artiklan 1 kohdan rikkominen – Vesipiirin hoitosuunnitelma – Julkaiseminen – Kansalaisille tiedottaminen ja heidän kuulemisensa
– Hoitosuunnitelmien jäljennösten toimittamatta jättäminen komissiolle
Ratkaisu
1)
Helleenien tasavalta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston
direktiivin 2000/60/EY 13 artiklan 1–3 ja 6 kohdan ja 15 artiklan 1 kohdan mukaisia velvoitteitaan, koska se ei ole laatinut
22.12.2009 mennessä vesipiirejä koskevia hoitosuunnitelmia sekä kokonaan niiden alueella sijaitsevien vesipiirien osalta että
kansainvälisten vesipiirien osalta eikä lähettänyt kyseisten suunnitelmien jäljennöksiä Euroopan komissiolle, eikä myöskään
mainitun direktiivin 14 artiklan 1 kohdan c alakohdan mukaisia velvoitteitaan, koska se ei ole aloittanut menettelyä tiedottaakseen
kansalaisille vesipiirien hoitosuunnitelmista ja kuullakseen kansalaisia näistä suunnitelmista 22.12.2008 mennessä.
2)
Helleenien tasavalta velvoitetaan korvaamaan oikeudenkäyntikulut.